text: Ryanair oferirà 28 rutes a l'estiu des de l'Aeroport Girona-Costa Brava - RÀDIO MARINA 100.3 | RÀDIO MARINA, sempre al teu costat
  Ryanair ha recuperat 20 rutes per aquest estiu des de l'Aeroport Girona Costa-Brava, que s'afegiran a les vuit que hi ha actualment. Tot i això, l'oferta de la companyia irlandesa queda lluny de les 36 rutes que tenia l'any passat. D'aquí pocs mesos, doncs, qui vulgui podrà volar des de Girona fins a ciutats com Dublín, Manchester, Frankfurt, Karlsruhe, Pescara, Edimburg, East Midlans, Londres, Liverpool, Cracòvia, Budapest, Lamezia, Bèrgam, Nàpols i Brussel·les. Segons avança el Diari de Girona (DdG), Ryanair ha posat a la venda bitllets a aquestes noves destinacions a finals de març, coincidint amb la Setmana Santa. D'altres, en canvi, no estaran disponibles fins als mesos de maig i juny.